CELEX: 32018D0006(01)
Language: da
Date: 2018-02-13 00:00:00
Title: Den Europæiske Centralbanks afgørelse (EU) 2018/228 af 13. februar 2018 om ændring af afgørelse (EU) 2017/936 om udpegning af ledere af arbejdsenheder til at vedtage delegerede afgørelser om egnethed og hæderlighed (ECB/2018/6)

16.2.2018   
            
            
               DA
            
            
               Den Europæiske Unions Tidende
            
            
               L 43/18
            
         DEN EUROPÆISKE CENTRALBANKS AFGØRELSE (EU) 2018/228
   af 13. februar 2018
   om ændring af afgørelse (EU) 2017/936 om udpegning af ledere af arbejdsenheder til at vedtage delegerede afgørelser om egnethed og hæderlighed (ECB/2018/6)
   DIREKTIONEN FOR DEN EUROPÆISKE CENTRALBANK HAR –
   under henvisning til traktaten om Den Europæiske Unions funktionsmåde,
   under henvisning til statutten for Det Europæiske System af Centralbanker og Den Europæiske Centralbank, særlig artikel 11.6,
   under henvisning til Den Europæiske Centralbanks afgørelse (EU) 2017/933 af 16. november 2016 om de generelle rammer for delegation af beslutningstagende beføjelser for retlige instrumenter i forbindelse med tilsynsopgaver (ECB/2016/40) (1), navnlig artikel 4 og 5,
   under henvisning til Den Europæiske Centralbanks afgørelse (EU) 2017/935 af 16. november 2016 om delegation af beføjelser til at vedtage afgørelser om egnethed og hæderlighed samt vurdere krav til egnethed og hæderlighed (ECB/2016/42) (2), særlig artikel 2,
   under henvisning til Den Europæiske Centralbanks afgørelse ECB/2004/2 af 19. februar 2004 om vedtagelse af forretningsordenen for Den Europæiske Centralbank (3), særlig artikel 10, og
   ud fra følgende betragtninger:
   
               (1)
            
            
               I henhold til Den Europæiske Centralbanks afgørelse (EU) 2017/936 (ECB/2017/16) (4) vedtages delegerede afgørelser i henhold til artikel 2 i afgørelse (EU) 2017/935 (ECB/2016/42) af vicegeneraldirektøren for Generaldirektoratet Mikroprudentielt Tilsyn IV, som er ansvarlig for afgørelser om egnethed og hæderlighed, og af andre ledere af arbejdsenheder.
            
         
               (2)
            
            
               Den 1. februar 2018 fandt en organisationsændring i ECBs Banktilsyn sted, hvorved tre afdelinger, herunder afdelingen for Tilladelser, blev overført fra Generaldirektoratet Mikroprudentielt Tilsyn IV til Generaldirektoratet Sekretariat for Tilsynsrådet. Vicegeneraldirektøren for Generaldirektoratet Mikroprudentielt Tilsyn IV er herefter ikke længere ansvarlig for afgørelser om egnethed og hæderlighed.
            
         
               (3)
            
            
               Formanden for Tilsynsrådet er blevet hørt om de ledere af arbejdsenheder, som beføjelsen til at vedtage afgørelser om egnethed og hæderlighed, bør delegeres til.
            
         
               (4)
            
            
               Den Europæiske Centralbanks afgørelse (EU) 2017/936 (ECB/2017/16) bør derfor ændres i overensstemmelse hermed for at afspejle overførslen af ansvar for afgørelser om egnethed og hæderlighed til Generaldirektoratet Sekretariat for Tilsynsrådet —
            
         VEDTAGET DENNE AFGØRELSE:
   Artikel 1
   Ændringer
   Artikel 1 i afgørelse (EU) 2017/936 (ECB/2017/16) affattes således:
   
      »Artikel 1
      Delegerede afgørelser om egnethed og hæderlighed
      Delegerede afgørelser i henhold til artikel 2 i afgørelse (EU) 2017/935 (ECB/2016/42) vedtages af generaldirektøren eller vicegeneraldirektøren for Generaldirektoratet Sekretariat for Tilsynsrådet, som er ansvarlig for afgørelser om egnethed og hæderlighed, eller hvis de er utilgængelige, lederen af afdelingen for Tilladelser, og en af følgende ledere af arbejdsenheder:
      
                  a)
               
               
                  Generaldirektøren for Generaldirektoratet Mikroprudentielt Tilsyn I, hvis tilsynet med den pågældende enhed eller koncern under tilsyn udføres af Generaldirektoratet Mikroprudentielt Tilsyn I
               
            
                  b)
               
               
                  Generaldirektøren for Generaldirektoratet Mikroprudentielt Tilsyn II, hvis tilsynet med den pågældende enhed eller koncern under tilsyn udføres af Generaldirektoratet Mikroprudentielt Tilsyn II, eller
               
            
                  c)
               
               
                  hvis en generaldirektør er utilgængelig, dennes vicegeneraldirektør.«
               
            
   Artikel 2
   Ikrafttrædelse
   Denne afgørelse træder i kraft på dagen for sin offentliggørelse i Den Europæiske Unions Tidende.
   
      Udfærdiget i Frankfurt am Main, den 13. februar 2018.
      
         Mario DRAGHI
         
            Formand for ECB
         
      
   
   
      (1)  EUT L 141 af 1.6.2017, s. 14.
   
      (2)  EUT L 141 af 1.6.2017, s. 21.
   
      (3)  EUT L 80 af 18.3.2004, s. 33.
   
      (4)  Den Europæiske Centralbanks afgørelse (EU) 2017/936 af 23. maj 2017 om udpegning af ledere af arbejdsenheder til at vedtage delegerede afgørelser om egnethed og hæderlighed (ECB/2017/16) (EUT L 141 af 1.6.2017, s. 26).